|  |  |
| --- | --- |
|  | ROMÂNIA  JUDEŢUL SATU MARE  CONSILIUL LOCAL AL  MUNICIPIULUI SATU MARE |

**Hotărârea NR. 371/28.11.2024**

**privind** **aprobarea depunerii proiectului** **„Strengthening intercultural relations through the development of cultural institutions in Satu Mare County and Szabolcs-Szatmár-Bereg County”, acronim CultuRO-HUb, precum şi asigurarea contribuţiei proprii în perioada de implementare a proiectului**

Consiliul Local al Municipiului Satu Mare,

Analizând proiectul de hotărâre înregistrat sub nr. 67074/26.11.2024, referatul de aprobare al Primarului municipiului Satu Mare, înregistrat sub nr. 67076/26.11.2024, în calitate de iniţiator, raportul de specialitate comun al Serviciului Managementul Proiectelor şi al Direcţiei Economice înregistrat sub nr. 67079/26.11.2024, avizele comisiilor de specialitate ale Consiliului Local Satu Mare,

Luând în considerare prevederile Programului de Cooperare Transfrontalieră Interreg VI-A România – Ungaria 2021-2027 şi ale Ghidului Aplicantului pentru operaţiunile de importanţă strategică,

În baza prevederilor art. 129 alin. (2) lit. e) coroborat cu prevederile alin. (9) lit. a) din O.U.G. nr. 57/2019 privind Codul administrativ, cu modificările și completările ulterioare, precum şi a prevederilor Legii nr. 273/2006 privind finanţele publice locale, cu modificările şi completările ulterioare,

Ţinând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,

În temeiul prevederilor art. 139 alin. (3) lit. d) și lit. g) şi art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

Adoptă prezenta,

**H O T Ă R Â R E:**

**Art. 1.**Se aprobă depunerea proiectului „Strengthening intercultural relations through the development of cultural institutions in Satu Mare County and Szabolcs-Szatmár-Bereg County”, acronim CultuRO-HUb, precum şi asigurarea contribuţiei proprii în perioada de implementare a proiectului.

**Art. 2.** Se aprobă valoarea totală a proiectului „Strengthening intercultural relations through the development of cultural institutions in Satu Mare County and Szabolcs-Szatmár-Bereg County”, de 4.693.308,46 EUR cu TVA inclus.

**Art. 3.** Se aprobă finanțarea din bugetul local a contribuţiei proprii ce îi revine UAT Municipiul Satu Mare, în valoare de 93.866,17 EUR cu TVA inclus, necesară pentru realizarea proiectului„Strengthening intercultural relations through the development of cultural institutions in Satu Mare County and Szabolcs-Szatmár-Bereg County”, acronim CultuRO-HUb.

**Art. 4.** Se aprobă finanțarea din bugetul local a cheltuielilor neeligibile precum şi a altor cheltuieli ce pot apărea în perioada de implementare a proiectului.

**Art. 5.** Cu ducerea la îndeplinire a prezentei hotărâri se încredințează Primarul municipiului Satu Mare, Direcția Economică şi Serviciul Managementul Proiectelor.

**Art. 6.** Prezenta hotărâre se comunică, prin intermediul Secretarului General al Municipiului Satu Mare, în termenul prevăzut de lege, Primarului municipiului Satu Mare, Instituției Prefectului - Judeţul Satu Mare, Direcției Economice şi Serviciului Managementul Proiectelor.

**Președinte de ședință, Contrasemnează**

**Barakonyi Gergő  Secretar general,**

**Mihaela Maria Racolța**

Prezenta hotărâre a fost adoptată în ședința ordinară cu respectarea prevederilor art. 139 alin. (3) lit. d), lit. g) din O.U.G. nr. 57/2019 privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 23 |
| Nr. total al consilierilor absenţi | 0 |
| Voturi pentru | 23 |
| Voturi împotrivă | 0 |
| Abţineri | 0 |

Redactat în 3 exemplare originale